[{"text_idx": "#000002", "text": "En la hodiau\u0306a elsendo ni proponas felietonon el la ciklo pri koninda Pollando. Ni kredas ke multaj vizitontoj s\u0302atos persone iam konatig\u0302i kun la kastelo Pieskowa Ska\u0142a proksime de Krakovo, kun kiu ligig\u0302as legendo klariganta g\u0302ian nomon en la E-traduko \u201ehundeta roko\u201d. Tiun misteron ni ankau\u0306 malkovras. La komencaj kulturkronikaj informoj koncernas kvar interesajn ekspoziciojn preparatajn de la varsovia Reg\u0302a Kastelo kaj i.a. restau\u0306ristan kunlaboron inter la pariza Pola Biblioteko kaj la Nacia Muzeo en Gdansko. La E-komunuma segmento enhavas informojn pri la nuna stato de la Afrika Komisiono de UEA kaj la planoj kaj proponoj de IKUE por la Karesma Periodo. Fine ni renkontig\u0302as Leterkeste por i.a. konatig\u0302i kun iuj el la venintaj ideoj okaze de la 10-jarig\u0302o de niaj E-elsendoj. Muzike akompanas nin kanzono el la KD Afrika Kompilo \u201eKiu lingvo por la homaro\u201d eldonita de Vinilkosmo; la informon pri la surgrundig\u0302o de memstira veturilo sur la Marso akompanas la citaj\u0302o el komponaj\u0302o de Solotronik. C\u0302e la programinformo trovig\u0302as interreta foto pri kastelo Pieskowa Ska\u0142a. En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. Plimulto de la rubrikoj estis en la lastaj tagoj dank\u2019 al Krystyna Grochocka aktualigitaj. Tio koncernas la periodon ekde komenco de septembro 2020 kaj fino de januaro 2021. Aliaj tiuperiodaj aktualigoj sekvas. La tuta elsendo estas au\u0306debla en jutubo: Espero2009: I.a. pere en jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000004", "text": "Retpos\u0302tadreso ne estos publikigita. Devigaj kampoj estas markitaj per *"}]